Document ID: /roh_data/filtered/fineweb-2-filterrobots_roh.jsonl.gz/18292

Il 2019 èn ils glatschers svizzers puspè luads uschè fitg sco anc mai. L'entschatta da l'onn hai anc vis ora bain per ils glatschers. L'enviern cun blera naiv ed in avrigl relativ frestg ha conservà bain e ditg ils glatschers. Las massas da naiv èn lura luadas spert durant las duas undas da chalira da la stad. La fin da zercladur e la fin da fanadur han ils glatschers pers 2% da lur volumen.
Fin il 2050 nagins glatschers pitschens pli
Il decurs dals ultims 100 onns sajan ils glatschers anc mai luads uschè fitg, sco l’Academia svizra da las scienzas natiralas ha constattà. Oravant tut ils glatschers pitschens sa sminueschan spert. Dapi l'entschatta dal 20avel tschientaner èn gia dapli che 500 glatschers svanids, blers dat els senza num. Fin l'onn 2050 vegnan pli probabel bunamain tut ils glatschers pitschens en Svizra ad esser svanids .
Ord l'archiv
Ina vista spectaculara! L’evla da mar «Victor» sursgola 5 differentas regiuns en las Alps per far attent sin il luar dals glatschers.
RR novitads 09:00